Nainen vangittiin Hämeessä murhasta epäiltynä - Kotimaa - Turun Sanomat
Nainen vangittiin Hämeessä murhasta epäiltynä
Kotimaa | Turun Sanomat | 26.1.2016 13:27 | 4
Hämeen poliisi tutkii Forssan seudulla tapahtunutta mahdollista henkirikosta murhana. Murhasta epäiltynä on vangittu vuonna 1969 syntynyt nainen.
Poliisi kertoo, että tapaus tuli sen tietoon aluksi normaalina kuolemansyyn selvittämisenä.
Esitutkinnassa on kuultu useita ihmisiä. Poliisin mukaan tutkinta on alkuvaiheessa.
Iltalehti uutisoi aiemmin tiistaina, että opettajanaista epäillään toimitusjohtajamiehensä murhasta. Epäilty murha tapahtui lehden mukaan viime juhannuksena epäselvissä oloissa. Lehden tietojen mukaan mies olisi juonut myrkytettyä juomaa mökillä ja kuollut sairaalassa.
Kieltenopettajanainen oli hakenut viime vuonna avioeroa viisi vuotta vanhemmasta miehestään, lehti kirjoitti.
STT:lle vahvistettiin tiistaina Kanta-Hämeen käräjäoikeudesta, että vuonna 1969 syntynyt nainen vangittiin perjantaina murhasta epäiltynä.
Tyhmä akateeminen 26.1.2016 14:29
Tyhmä painotus
Mitä helkkaria tässä uutisessa on tekemistä sillä että murhasta epäilty nainen on kieltenopettaja? Tai että murhattu on toimitusjohtaja? Vai yrittääkö IL viestittää että kyllä ne akateemisetkin murhata osaa?
Klikkejä klikkejä 26.1.2016 15:04
Vast: Tyhmä painotus
Opettaja, pappi ja poliisi näyttää olevan mediaseksikkäitä ammatteja. Ei ole ilmeisesti lainkaan kiinnostavaa, jos uutinen kuuluisi: keittäjänainen murhasi rekkakuskimiehensä.
Taisto Urku 27.1.2016 6:24
kun kyseessä on merkittävän yrityksen pomo, niin ehkä siksi se mainitaan, vai olisko sun mielestä hyvä jättää mainitsematta uhrin asema, jos vaikka microsoftin tai nokian pomo kuolisi murhan seurauksena tai vaikka joku ministeri tai presidentti?
kyllähän uutisissa on ollut sekatyömiehen murhia ja työttömän murhia ja avustustyöntekijän murhia ja opiskelijan murhia...
Ammattilainen (ei murhaaja) 26.1.2016 15:00
Aivan. Enpä juuri muista henkirikosuutisissa (alkuvaiheessa) mainitun ainakaan tekijän ammattia. Jos se on jotenkin tärkeä tieto, lienee lupa odottaa, että vastedes se on kaikissa tämäntyyppisissä murhauutisissa.